आसाम बिधान सभा बिसायख’थिखौ लानानै गोबां राजखान्थि दोलोफोरखौ फोसावदिंनाय नुनो मोननाय जादों बे समावनो हादोरनि गिबि मन्थ्रि नरेन्द्र’ मडीया आसाम बिधानसभा बिसायख’थिनि सिगां-सिगां थामथि खेब आसाम दावबायफैनानै गोबां बिथांखिफोरखौ मावफुंफैयो ।हादोरनि गिबि मन्थ्रि नरेन्द्र’ मडीया दिनै अदेबानि समबारखालि आसाम बिधान सभा बिसायख’थिनि सिगां-सिगां थामथि खेब धेमाजी जिल्लानि सिलाफोथारआव दावबायफैनानै मोनबा (5) बिथांखिफोरखौ बेखेवना होयो । मडीया आसामआव मोनबा गोनांथि बिथांखिफोरखौ बेखेवना होनायजों लोगोसे जानो गोनां बिधान सभा बिसायख’थिनि खालारखौ फैगौ मार्च दानि गिबि सप्टानि 4 खालाराव फोसावना होनाय जागोन होननाबो फोरमायदों । मखनो गोनांदि, मोनबा गोनांथि बिथांखिनि थाखाय नरेनद्र’ मडीया 3,000 कौटि रांनि बिथांखि बादियै, आसामनि मोन्थाम थाव बिथिंनि (Oil sector) बिथांखिफोरखौबो बेखेवनानै होयो । मोन्थाम बिथांखिफोरनि गेजेराव IOCL-INDMAX Unit नि बंगाइगाव रेफिनारी, अइल इन्डिया लिमिटेट सेकेन्डारि टेंक फार्म डिब्रुगड़नि माधुबन आरो तिनिसुकिया जिल्लानि गेस कमप्रेश्वर स्तेसन माकुननि हाबिदा गामियाव गोदानै बिथांखिफोरखौ मावफुंनो गिबि मन्थ्रि नरेन्द’ मडीया दिनै बेखेवना होयो ।लोगोसे गिबि मन्थ्रिया आसामाव गोदानै गंनै इन्जिनारिं कलेज गाइसननाइनिबो अन्थाय खाम्फा बेखेवना होयो, धेमाजी इनजिनारिं कलेज आरो सुवालकुसि इन्जिनारिं कलेज । गुबुनफारसेथिं, मिरु सोरखार आरो रायजो सोरखारा खुंथाइ गोहोआव थानाय मोन्थोर बादियै ‘सोबका साथ, सोबका बिकाश, सोबका बिचशास’ नि मावथांखिबादियै रायजोनि जौगानायनि खामानि मावनाय जायो हाननाबो फोरमायो ।